Document ID: 31988R3846

*****
ΚΑΝΟΝΙΣΜΟΣ (ΕΟΚ) αριθ. 3846/88 ΤΗΣ ΕΠΙΤΡΟΠΗΣ
της 9ης Δεκεμβρίου 1988
για παρέκκλιση από τον κανονισμό (ΕΟΚ) αριθ. 3418/82 περί των λεπτομερειών πωλήσεως ορισμένων ελαιούχων σπόρων που κατέχονται από τους οργανισμούς παρεμβάσεως, όσον αφορά την τιμή πωλήσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2210/88 (2), και ιδίως το άρθρο 26 παράγραφος 3,
Εκτιμώντας:
ότι ο κανονισμός αριθ. 136/66/ΕΟΚ, όπως τροποποιήθηκε από τον κανονισμό (ΕΟΚ) αριθ. 1915/87 (3), καθορίζει την τιμή αγοράς στην παρέμβαση των ελαιούχων σπόρων στο επίπεδο του 94 % της τιμής παρεμβάσεως· ότι πρέπει η ελάχιστη τιμή που επιτρέπει την πώληση σύμφωνα με το καθεστώς διαρκούς πωλήσεως από την παρέμβαση να βασίζεται σ' αυτή την τιμή αγοράς στην παρέμβαση, αναμένοντας την προσαρμογή του καθεστώτος ενδιαμέσου πωλήσεως και για να διευκολυνθεί η πώληση των σπόρων που βρίσκονται στην παρέμβαση· ότι πρέπει, συνεπώς, να επιτραπούν παρεκκλίσεις από τον κανονισμό (ΕΟΚ) αριθ. 3418/82 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2305/86 (5)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από τα άρθρα 2 και 3 του κανονισμού (ΕΟΚ) αριθ. 3418/82, οι οργανισμοί παρεμβάσεως πωλούν, μέχρι τις 31 Ιανουαρίου 1989, τους ελαιούχους σπόρους που βρίσκονται στην κατοχή τους σε κάθε αγοραστή που προσφέρει τουλάχιστον την τιμή αγοράς στην παρέμβαση που ισχύει τη στιγμή της αποσύρσεως του εμπορεύματος από την παρέμβαση, προσαυξημένης κατά 1 Ecu ανά 100 χιλιόγραμμα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Δεκεμβρίου 1988.

Labels: 2
17
4